Հարցին, որ եթե պատվեր է, կասկածներ կա՞ն՝ ում կողմից է գալիս պատվերը, Արծվիկ Մինասյանը պատասխանեց. «Ճիշտն ասած՝ չեմ ուզում բարձրաձայնել դրա մասին, որովհետև ես մտածում եմ, որ ավելի լավ է՝ ես իմ գործն անեմ: Կոալիցիոն հուշագրով էլ մենք ունենք կոնկրետ նպատակադրում կապված շրջակա միջավայրի հետ: Շրջակա միջավայրում առհասարակ վերափոխումներ են՝ այդ նպատակին գնալու կոնկրետ գործողություններով ու միջոցառումներով: Այս ընթացքում բնական է, որ կլինեն մարդիկ, ովքեր կարող են դժգոհել, չհամաձայնել։ Առավել ևս նրանք, ովքեր տարիներ շարունակ փորձել են սնվել ապօրինի ծառահատումներով ու բնական ռեսուրսները չարաշահելով: Միգուցե դա այս ուղղություններից է գալիս, չեմ կարող ասել»: